Пісьменнік жа – зусім іншы чалавек, мастак-жывапісец. Без фарбаў ці алоўка ён стварае словамі незвычайныя па прыгажосці пейзажы, вядзе аповед пра зіхаценне зімовага лесу ці адзінокую заснежаную ялінку, пра дзіўныя санкі-самакаты ці румяную дзяўчынку, якая бяжыць з канькамі на рэчку. Вось пра такую розную зіму расказалі ўдзельнікі конкурсу выразнага чытання “Зіма – чараўніца сцюдзёная”.